wickkiey/tamil-wikipedia-chunked huggingface dataset:
# மெயின் கூன்

## வரலாறு

### தோற்றம்

இதன் தோற்ற மரபுவழி குறித்து எதுவும் தெரியவில்லை. இது குறித்து ஊகங்களும் மரபுக் கதைகளும் மட்டுமே உள்ளன. இவற்றுக் ஒரு கதை 1793 இல் கொல்லப்பட்ட பிரான்சின் அரசி மேரி அன்டொய்னெட் என்பவருடன் தொடர்புபட்டது. இந்தக் கதைப்படி, இறப்பதற்கு முன் அன்டொய்னெட் கப்டன் குளோ என்பவரின் உதவியுடன் பிரான்சை விட்டுத் தப்பிச் செல்ல முயற்சி செய்தார். அவர் மிகவும் பெறுமதியானவையாகக் கருதிய அவரது பொருட்களை குளோ வின் கப்பலில் ஏற்றினார். இவற்றுள் அவருக்கு விருப்பமான ஆறு துருக்கி அங்கோரா பூனைகளும் இருந்தன. அரசி திட்டப்படி ஐக்கிய அமெரிக்காவுக்குச் செல்லாவிட்டாலும் அவரது பூனைகள் மெயின் மாநிலத்தில் உள்ள விஸ்காசெட் கரையை அடைந்தன. இப்பூனைகள் அங்கே பிற குட்டையான உரோமங்களைக் கொண்ட இனங்களுடன் இனப்பெருக்கம் செய்யப்பட்டு இன்றைய மெயின் கூன் இனமாக வளர்ச்சி பெற்றன.  
இன்னொரு கதையின்படி, கப்டன் சார்லசு கூன் என்னும் ஆங்கிலேயக் கடலோடி தனது கப்பலில் நீளமான உரோமங்களைக் கொண்ட பூனைகளை வைத்திருந்தார். அவரது கப்பல் நியூ இங்கிலாந்தின் துறைமுகங்களில் நங்கூரமிடும் காலங்களில், அவரது பூனைகள் கப்பலில் இருந்து வெளியே சென்று காட்டுப் பூனைகளோடு சேர்ந்து நீள உரோமங்கொண்ட குட்டிகளை உருவாக்கின. இவ்வாறு உருவான நீண்ட உரோமங்களைக் கொண்ட குட்டிகள் "கூனின் பூனைகள்" என அழைக்கப்பட்டன.
# பிரீதிகா ராவ்

**பிரீதிகா ராவ் (Preetika Rao)** என்பவர் இந்திய நடிகை, எழுத்தாளர், பாடகர் மற்றும் விளம்பரத்தோற்றத்தில் நடிப்பவர் ஆவார். இந்தித் தொலைக்காட்சி நிகழ்ச்ச்சியான பீன்தேயா மூலம் பிரபலமானார். இந்தத் தொடரானது தமிழ் மொழியில் அலைபாயுதே எனும் பெயரில் மொழிமாற்றம் செய்யப்பட்டு ராஜ் தொலைக்காட்சியில் ஒளிபரப்பானது.
# பிரீதிகா ராவ்

## சொந்த வாழ்க்கை

பிரீதிகா ராவின் தந்தை மும்பையில் ஒரு விளம்பர நிறுவனத்தை சொந்தமாக நடத்தி வருகிறார். இவருக்கு அம்ரிதா ராவ் எனும் சகோதரி உள்ளார். அவர் பாலிவுட்டில் நடிகையாக உள்ளார்.இவர், சோஃபியா கல்லூரியில் வரலாற்றுப் பிரிவில் முதுகலைப் பட்டம் பெற்றார். மேலும் இதழ் மற்றும் விளம்பரப் பிரிவில் பட்டயப் படிப்பினை முடித்துள்ளார்.
# பிரீதிகா ராவ்

## தொழில்

தன்னுடைய விளம்பரத் தோற்ற வாழ்க்கையினை கேட்பரி டைரி மில்க் விளம்பரத்திலிருந்து தொடங்கினார். அந்த விளம்பரத்தில் அமிதாப் பச்சனுடன் நடித்தார். அதனை சூஜித் சர்க்கார் என்பவர் இயக்கியிருந்தார். பின் திரைப்பட இதழியழுக்காக தி டைம்ஸ் ஆஃப் இந்தியா, தி டெக்கன் குரோனிக்கள், சவுத் சைட், பெங்களூரு மிர்ரர், இந்தியன் ஃபோரம்சு, ஏசியன் ஏஜ் போன்ற இதழ்களுக்குச் சென்றார்.  
தனது கல்வியைத் தொடருவதற்காக தனக்கு வந்த பாலிவுட் திரைப்படங்களான ஜானே து...யா ஜனே னா (2008) மற்றும் 2013 ஆம் ஆண்டில் வெளிவந்து நல்ல வரவேற்பைப் பெற்ற ஆஷிக்கி 2 போன்ற திரைப்பட வாய்ப்புகளை மறுத்தார்.  
பிரீதிகா ராவ், சிக்கு புக்கு எனும் தமிழ்த் திரைப்படத்தில் நடித்தார். 2010 ஆம் ஆண்டில் வெளிவந்த இந்தத் திரைப்படத்தை மீடியா ஒன் குளோபல் நிறுவனம் தயாரித்திருந்தது. இவர்கள் ரசினிகாந்த் நடித்த கோச்சடையான் திரைப்படத்தைத் தயாரித்தவர்கள் . இந்தத் திரைப்படத்தில் ஆர்யா உடன் நடித்திருப்பார். நியூயார்க் திரைப்பட அகாதமியில், இதழ் ஒளிபரப்பு தொடர்பான பட்டயப்படிப்பு படிக்கச் சென்றதால் திரைப்பட வாய்ப்புகளை ஏற்கவில்லை.  
2014 ஆம் ஆண்டில், பிராந்திய சினிமாவில் நடிப்பதை நிறுத்தி விட்டு தேசியத் தொலைக்காட்சித் தொடர்களில் நடிக்கச் சென்றார். கலர்ஸ் தொலைக்காட்சியில் வெளிவந்த பீந்தேயா எனும் தொடரில் ஆலியா ஜெயின் அப்துல்லா கதாப்பாத்திரத்தில் நடித்தார். சனவரி, 2015 இல் கொல்கத்தாவில் நடைபெற்ற கலாகர் விருது (அச்சு ஊடங்களுக்கான விருது) நிகழ்ச்சியில் சிறந்த பெண் நடிக்கைக்கான விருதினைப் பெற்றார். மேலும் அதே ஆண்டில் சிறந்த அறிமுக நடிகைக்கான ஜீ கோல்டு பெஸ்ட் விருதினைப் பெற்றார்.
# பிரீதிகா ராவ்

## திரைப்படங்கள்

### தமிழ்

2010 ஆம் ஆண்டில் தமிழில் சிக்கு புக்கு எனும் திரைப்படத்தில் முதன்முறையாக நடித்தார். கோச்சடையான் திரைப்படத்தைத் தயாரித்த குளோபல் ஒன் நிறுவனம் இந்தத் திரைப்படத்தைத் தயாரித்தது. இந்தத் திரைப்படத்தில் அம்மு மீனாள் கதாப்பாத்திரத்தில் நடித்திருந்தார். ஆர்யா முதன்மைக் கதாப்பத்திரத்தில் நடித்திருந்தார். இந்தத் கதாப்பத்திரத்தில் நடிக்க முதலில் வித்யா பாலனிடம் தான் கேட்கப்பட்டது. பின் பிரீதிகா ராவை ஒப்பந்தம் செய்தனர். மணிகண்டன் என்பவர் இந்தத் திரைப்படத்தை இயக்கினார். டிசம்பர் 3, 2010 இல் வெளியான இத்திரைப்படத்திற்கு இந்தியத் திரைப்படத் தணிக்கை குழு **யு** சான்றிதழ் வழங்கியது. இதன் தொலைக்காட்சி ஒளிபரப்பு உரிமையை விஜய் தொலைக்காட்சி பெற்றது. இந்தத் திரைப்படத்திற்கு சுமாரான வரவேற்பு கிடைத்தது.
# பிரீதிகா ராவ்

## திரைப்படங்கள்

### தெலுங்கு

2012 ஆம் ஆண்டில் தெலுங்கில் பிரியுடு எனும் திரைப்படத்தில் மது லதா எனும் கதாப்பாத்திரத்தில் நடித்தார்.
# பாம்பு சட்டை (2017 திரைப்படம்)

**பாம்பு சட்டை** (Paambhu Sattai) ஒரு இந்திய தமிழ் மொழி அதிரடித் திரைப்படம் ஆகும்.இத்திரைப்படம் அறிமுக இயக்குநர் ஆதம் தாசனால் எழுதி இயக்கப்பட்டுள்ளது. பாபி சிம்ஹா, கீர்த்தி சுரேஷ், குரு சோமசுந்தரம் மற்றும் முக்தா பானு முக்கிய கதாபாத்திரங்களில் நடித்துள்ளனர். இத்திரைப்படத்தை மனோபாலா தயாரித்துள்ளார்.இத்திரைப்படத்திற்கான இசை அஜீஸ் (பாடகர்) ஆல் ஆக்கப்பட்டுள்ளது. 2014 ஆம் ஆண்டு இப்படத்தின் படப்பிடிப்பு தொடங்கி நீட்டிக்கப்பட்ட தாமதத்திற்குப் பிறகு 24 மார்ச்2017 இல் வெளியாகியுள்ளது.
# பாம்பு சட்டை (2017 திரைப்படம்)

## கதைக்களம்

தட்சிணா மூர்த்தி தனது ஒழுக்க நெறிகளின் காரணமாக அடிக்கடி தனது வேலையை இழக்கும் இளைஞன் ஆவான். இவனது மைத்துனி/அண்ணி மலர் நகைக்கடையில் பணிபுரியும், தன்னம்பிக்கையுள்ள அழகிய இளம்பெண் ஆவாள். மலர் தனது கணவனை (தட்சணாவின் சகோதரன்) திருமணமான ஒரு மாதத்தில் இழந்து விடுகிறாள். அறியப்படாத காரணங்களுக்காக அவளது கணவர் அவர்கள் வசிக்கும் குடியிருப்புக்கு அருகில் உள்ள இரயில் தண்டவாளத்தில் இறந்து கிடக்கிறார். இளம் விதவையாக இருப்பினும் மலரும், தட்சணாவும் ஒரே கூரையின் கீழ் வசித்து வருகின்றனர். தனது அண்ணனை விரும்பியதற்காக அவளது குடும்பத்தையே இழந்து வந்த காரணத்தால் மலர் மீது தட்சணா மரியாதை கொண்டுள்ளான். தட்சணா தனது அண்ணியிடம் மறுமணம் செய்து கொள்ளுமாறு அறிவுறுத்தி அவளை இசையச் செய்ய முயற்சிக்கிறான். ஆனால், தொடர்ந்து மலர் அதற்கு மறுத்து வருகிறாள்.  
தட்சணா நீர் பாட்டில் விநியோகம் செய்யும் கடையொன்றில் வேலைக்குச் சேர்கிறான். அவனுடைய வேலையின் தன்மை அவனைப் பலவிதமான மக்களை அறிமுகப்படுத்தி வைக்கிறது. ஒரு காலகட்டத்திற்குப் பிறகு, தனது வாடிக்கையாளர் நிறுவனத்தில் ஒன்றான ஆடை நிறுவனத்தில் பணிபுரியும் பெண்ணுடன் தட்சணாவிற்குக் காதல் வருகிறது. வேணியின் தந்தையார் நகரசுத்தி தொழிலாளி இவர்களது காதலை ஏற்றுக்கொள்கிறார். ஆனால், மலருக்கும் தட்சணாவுக்கும் உள்ள உறவை சந்தேகிக்கிறார். இதன் விளைவாக, மலர் தனது இரண்டாவது திருமணத்திற்கு சம்மதிக்கிறாள். தட்சணா மலருக்கு தகுந்த மணமகனைக் கண்டுபிடிக்கிறான். ஆனால், அந்த மணமகனோ தனது பொருளாதார நெருக்கடியினால், திருமணத்திற்குத் தயாராய் இல்லை. தட்சணா ஜீவாவின் நிதி நெருக்கடியைத் தீர்க்க பணம் சேகரிக்க முயற்சிக்கிறான். மலரின் திருமணம் நடக்க தட்சணா செய்யும் முயற்சிகளில், பல நல்ல மனிதர்கள் பணம் தருகின்றனர். இருப்பினும், போதுமான பணம் சேரவில்லை.
# பாம்பு சட்டை (2017 திரைப்படம்)

## நடிப்பு

- தட்சணாவாகபாபி சிம்ஹா
- வேணியாககீர்த்தி சுரேஷ்
- ராஜேந்திரனாககுரு சோமசுந்தரம்
- மலராக முக்தா பானு
- வேணியின் தந்தை கண்ணனாகசார்லி
- சண்முகமாக ராஜன்
- ஆர். வி. உதயகுமார்
- இராசேந்திரன் (நடிகர்)
- சரவணா சுப்பையா
- சான்
- நிவாஸ் ஆதித்தன்
- லிசி ஆண்டனி
- பேபி தேஜா
- ஜான் ரஞ்சித்
- நாகேந்திர பிரசாத் நாகேந்திர பிரசாத்தாகவே(சிறப்புத் தோற்றத்தில்)
- சாந்தினி தமிழரசன் சாந்தினி தமிழரசனாகவே(சிறப்புத் தோற்றத்தில்)
# பாம்பு சட்டை (2017 திரைப்படம்)

## தயாரிப்பு

இப்படத்தின் தயாரிப்பு 2014 ஆம் ஆண்டின் பின்பகுதியில் தொடங்கியது. பாபி சிம்ஹா மற்றும் கீர்த்தி சுரேஷ் ஆகியோர் ஆதம் தாசனின் அறிமுகப் படத்தில் நடிக்க ஒப்பந்தமாயினர். இத்திரைப்படமானது தொடக்கத்தில் மனோபாலாவின் பிக்சர் ஹவுஸ் ஸ்டூடியோ மற்றும் சரத்குமார், ராதிகா சரத்குமார் மற்றும் லிஸ்டின் ஸ்டீபன் ஆகியோரின் மேஜிக் ஃபிரேம்ஸ் நிறுவனத்தின் கூட்டுத்தயாரிப்பாக தொடங்கியது. முக்தாபானு தனது காட்சிகளை மார்ச் 2015 இல் தனது காட்சிகளை நடித்து முடித்து தான் ஒரு விற்பனைப் பெண்ணாக நடித்துள்ளதாக நடித்துள்ளதாக தெரிவித்தார்.  
மிக நீண்ட காலத் தயாரிப்புத் தாமதத்திற்குப் பின், இத்திரைப்படம் சினிமா சிட்டியின் கே. கங்காதரன் என்பவருக்கு விற்கப்பட்டு விட்டதாகவும், அவர் திரைப்படத்தை திசம்பர் 2016 இல் வெளியிட உள்ளதாகவும் அறிவிக்கப்பட்டது. இதற்குப் பிறகும் பல தாமதங்களை் கடந்து, இத்திரைப்படம் அபி & அபி பிக்சர்ஸ் நிறுவனத்தின் உதவியோடு மார்ச் 2017 இல் திரைக்கு வந்தது.
# பென்சொடயசெபின்

.]]
**பென்சொடயசெபின்**(Benzodiazepines.**BZD**, **BZs**), சில நேரங்களில் "**பென்சோஸ்" (Benzos)**எனப்படும் மருந்துகள்,பென்சின்வளையமும் ஒரு டையசெபின் (diazepine) வளையமும் இணைந்து உருவாகும் மருந்துகளின் தொகுதி ஆகும். லிப்ரியம்(Librium) அல்லது குளோர்டையசெபொக்சைடு (chlordiazepoxide) என்றழைக்கப்படும் முதலாவது பென்சோஸ் மருந்தானது, லியோ ஸ்டேர்ன்பெக் எனும் அறிவியலாளரின் ஆய்வில் 1955இல், தற்செயலாகக் கண்டுபிடிக்கப்பட்டது. 1963இலிருந்து மருத்துவ சந்தையில் டையசெபம் அல்லது வாலியம் என்றழைக்கப்படும் இன்னொரு பென்சொடயசெபின் மருந்து விற்பனைக்கு வந்தது. 1977 இல் பென்சோஸ் கூட்ட மருந்துகள் உலகில் அதிகம் பரிந்துரைக்கப்படும் மருந்துகளாக இடம்பிடித்தன.
இவைஉளவியல் நோய்களுக்கான மயக்கமூட்டி
மருந்துகளாக பொதுவாகப் பயன்படுகின்றன.. பதட்டம், தூக்கமின்மை, வலிப்பு, தசைபிடிப்பு, மதுவுக்கு அடிமையானோரை மீட்டல் முதலிய பல்வேறு நோய்நிலைமைகளுக்கு மருந்தாக பென்சொடயசெபின்கள் பரிந்துரைக்கப்படுகின்றன.
# பென்சொடயசெபின்

## மருத்துவ பயன்கள்

மயக்கம், தூக்க ஊக்கி, பதற்றக்குறைவு, வலிப்படக்கி, தசை தளர்வு, மற்றும் நினைவு மறப்பு போன்ற இயல்புகள் பொதுவாக பென்சோஸ் கூட்ட மருந்துகளுக்குரியவை. இதைப்பயன்படுத்தி, மதுபோதைக்கு அடிமையானோரை மீட்டல், வலிப்பு, பதற்ற நோய்கள், பதகளிப்புக் கோளாறுகளால் பாதிக்கப்பட்டோர், பீதியடைந்தோர், கிளர்ச்சியடைந்தோர்மற்றும் தூக்கமின்மையால் அவதிப்படுவோர் போன்றோருக்கு சுகம் தர முடியும். பொதுவாக இச்சந்தர்ப்பங்களில் இவை வாய்வழி மருந்தாகவே பயன்படுகின்றன. எனினும் ஊசிவழியிலும், தசை-குருதி ஊடாகவும், குதவழியாகவும் இம்மருந்தை செலுத்த முடியும்.. பொதுவாக, பென்சொடயசெபின்கள் சிக்கலில்லாத பாதுகாப்பான, குறுகிய காலத்துக்கு பயன்தரும்
திறன் மிக்க மருந்துகளாகும்.எனினும் இவற்றைப் பயன்படுத்துவதால் ஏற்படும் சகிப்புமை, நோயாளிகளை தமக்கு அடிமையாக்கவும் செய்யும். இவற்றின் நீண்டகாலப் பாவனை, சிந்தனை, மனம் சார்ந்த இயக்கம், நினைவாற்றல் போன்றவற்றில் பெரும் பாதிப்பை ஏற்படுத்தும் என்பதால் இவற்றின் நீண்டகாலப் பாவனையைக் குறைக்க வேண்டும்..
# பென்சொடயசெபின்

## மிகை ஊட்டம்

பென்சொடயசெபின்களை மிகையாக உள்ளெடுப்பதால் பல சிக்கல்கள் உண்டாவது கண்டறியப்பட்டிருக்கிறது..இந்த மருந்துகளை,மது, அபின் அல்லது மனவழுத்த நிவாரணிகளுடன் கலந்து உட்கொண்டால் நச்சாகும்.இவற்றின் மிகையூட்டு காரணமாக இறப்புகள் பதிவாகியுள்ளதுடன், மிகையூட்டின் அறிகுறிகளாக நாக்குழறல், அயர்வு, விழி நடுங்குதல், உயர் இரத்த அழுத்தம், மயக்கம் என்பன அமைகின்றன.
# பென்சொடயசெபின்

## பக்க விளைவுகள்

தசைத்தளர்வு இயல்பால், பென்சொடயசெபின்களைப் பயன்படுத்துவோருக்கு சுவாச அழுத்தம் ஏற்படலாம். எனவேதசைக் களைப்பு, தூக்கத்தில்
மூச்சடைப்பு, மூச்சுக்குழாய் அழற்சி, மற்றும் சிஓபிடிமுதலான பக்கவிளைவுகளை ஏற்படுத்தும். ஆளுமைக் கோளாறுகள் அல்லது அறிவுசார் இயலாமை உள்ள நோயாளிகள் இம்மருந்துகளை அடிக்கடி உட்கொண்டால்,முரண்பாடான விளைவுகள் ஏற்படலாம்.கடும் மன அழுத்தம், உள்ளவர்களில் இம்மருந்துகளின் பாவனை,தற்கொலைத் தூண்டலையும் ஏற்படுத்தலாம். குடிப்போர், ஆப்பியாய்டு மற்றும் பார்ப்பிசுரேட் பாதிப்புகள் உள்ளோர் பென்சோஸ் மருந்துகளை உட்கொண்டால் உயிராபத்து ஏற்படுமென்பதால், அவர்கள் எச்சரிக்கையாகவே இம்மருந்துகளைக் கையாள வேண்டும்.  
பென்சோஸ்களின்மிகவும் பொதுவான பக்க விளைவுகள் மயக்கம், களைப்பு, குறைவான உணர்வு நிலை என்பனவாகும். உடல் ஒருங்கிணைப்பில் ஏற்படும் கோளாறுகளால் தடுக்கி வீழல், காயங்கள் என்பன - குறிப்பாக - முதியோரில் ஏற்படலாம்.வாகனம் ஓட்டும் இயல்பு இழக்கப்படுதல், அதனால் ஏற்படும் வீதி விபத்துகள் ஆண்மை குறைவு மற்றும் விறைப்புத்தன்மை இல்லாமலாதல்,மன அழுத்தம்,உயர் ரத்த அழுத்தம்என்பன குறிப்பிடத்தக்க பக்கவிளைவுகள். அரிதாக அவதானிக்கப்பட்டபக்க விளைவுகள் குமட்டல்,பசி, மங்கலான பார்வை, குழப்பம்,கொடுங்கனவுகள் என்பன.
# பென்சொடயசெபின்

## பக்க விளைவுகள்

### கர்ப்பகாலம்

அமெரிக்கஅமெரிக்க உணவு மற்றும் மருந்து நிர்வாகம் நடத்திய ஆய்வொன்றில் தாய்வயிற்றில் உள்ள சிசுக்களில் இது பாதிப்பை ஏற்படுத்தலாம் என்பது தெரியவந்துள்ளது. பென்சோஸ் மருந்தை உட்கொண்டால் குழந்தை பிளவு அண்ணத்துடன் பிறப்பதற்கு 0.06 முதல் 0.07% விழுக்காடு வரை வாய்ப்புகள் உண்டு. வயிற்றிலுள்ள குழந்தைகளுக்கு இவை பொதுவாக ஆபத்து ஏற்படுத்தக்கூடும் என்பதால்,
டையஸிபம் அல்லது குளோர்டையசெபொக்சைடு முதலான ஓரளவு பாதுகாப்பான பென்சோஸ் மருந்துகள் கர்ப்ப காலத்தில் பரிந்துரைக்கப்படுகின்றன .ஏனைய ஆபத்தான மருந்துகளையும் மிகக்குறைந்த அளவில் குறுகிய காலத்துக்கு மட்டும் உள்ளெடுக்கும் போது, சிசுவுக்கு ஏற்படும் பாதிப்புகள் குறைவடையக் கூடும்.
# பென்சொடயசெபின்

## பக்க விளைவுகள்

### முதியோர்

முதியவர்களில் பென்சோஸ் மருந்துகளின் நன்மைகள் குறைவாகவும் பாதிப்புகள் அதிகமாகவும் உள்ளன. முதியவர்கள் இம்மருந்துகளைப் பயன்படுத்தும் போது, அவர்கள் அதற்கு அடிமையாகவும், நினைவாற்றல் கோளாறுகள், உடலியக்க இசைவு இழக்கப்படுதல், விபத்துக்கள், கீழே விழுதல்,இடுப்பு முறிவுகள் ஏற்படல் முதலிய ஆபத்துகளும் அதிகம் ஏற்பட வாய்ப்புகள் உண்டு. மேலும் இம்மருந்துகளுக்கு அவர்கள் அடிமையாகும் போது,டிமென்ஷியா, மன அழுத்தம் அல்லது பதட்டம் அறிகுறிகள்முதலான பிரச்சினைகள் ஏற்பட்டு படிப்படியாக அதிகரிக்கும். இம்மருந்துகளால் தான் இவை ஏற்படுகின்றன என்று அறியாமல், அவை வயதாதலின் அறிகுறிகள் என்று தவறாகப் புரிந்துகொள்ளப்பட அதிக வாய்ப்புகள் உண்டு. எனவே, முதியோருக்கு பென்சோஸ் மருந்துகளை குறைந்த காலத்துக்கு, குறைந்த அளவிலேயே பரிந்துரைக்கவேண்டும்.
# நினைக்கத் தெரிந்த மனமே

**நினைக்கத் தெரிந்த மனமே** விஜய் தொலைக்காட்சியில் டிசம்பர் 26ம் தேதி 2017ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பான காதல், குடும்பக் கதை பின்னணியை கொண்ட மெகா தொடர் ஆகும். இந்த தொடரில் ரெட்டை வால் குருவி புகழ் அஸ்வின் அரவிந்தாக நடிக்கிறார். புதுமுக நடிகை ஐஸ்வர்யா இந்தத் தொடரின் மூலம் தமிழ்த் தொலைக்காட்சிக்கு அறிமுகமாகியுள்ளார். நடிகை உமா ரியாஸ் இத் தொடரில் ஒரு முக்கியக் கதாபாத்திரத்தில் நடிக்கின்றார்.
# நினைக்கத் தெரிந்த மனமே

## கதை சுருக்கம்

இந்த தொடரின் கதை தீபா ஒரு விபத்தில் தனது நினைவை இழக்கின்றார். தீபா, வசதியும் அன்பும் கொண்ட கணவர் அரவிந் மற்றும் அவரது குடும்பத்துடன் சந்தோஷமாக வாழ்ந்து வருகின்றார். ஒருநாள் அனைத்தும் நொறுங்கி விடுகின்றது. அவள் உண்மை என்று நினைத்த வாழ்க்கை, பொய் என்று தோன்றியது. அவரின் கடந்த கால குடும்பத்தினர் யார்? தீபாவின் இந்த நிலைக்கு காரணம் என்ன?
# நினைக்கத் தெரிந்த மனமே

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# சரவணன் இருக்க பயமேன்

## கதைச் சுருக்கம்

சரவணன் (உதயநிதி ஸ்டாலின்) வாழ்க்கையில் எந்தக் குறிக்கோள்களும் இல்லாமல் இருக்கும் இளைஞர். கல்யாணம்(சூரி உள்ளூர் அரசியல் கட்சியின் தலைவராக உள்ளார். அவருக்கு கோழித்துண்டு கிடைக்காத காரணத்தினால் அவர் அந்தக் கட்சியிலிருந்து விலகுகிறார். அவரை தேசிய அரசியலில் தான் ஈடுபட வைப்பதாக சரவணன் கூறுகிறார். அப்போது எதிர்பாராத விதமாக நடக்கும் ஒளிப்பட மாறுதலால் சரவணன் தமிழ்நாட்டின் அரசியல் கட்சித் தலைவராகவும், கல்யாணம் வெளிநாடு செல்லவும் நேரிடுகிறது. அவர் வெளிநாட்டில் ஒட்டகத்தினைப் பராமரிக்கும் வேலையை செய்து வருகிறார். இவரின் வீட்டையே சரவணன் தனது கட்சி அலுவலமாகப் பயன்படுத்தி வருகிறார்.  
அந்த சமயத்தில் தேன்மொழி (ரெஜினா கசாண்ட்ரா) தனது உறவினரான சரவணின் வீட்டிற்கு குடும்பத்துடன் வருகிறார். இவரைப் பார்த்ததுமே சரவணன் இவர்மேல் காதல் கொள்கிறார். ஆனால் தேன்மொழி இதனை மறுக்கிறார். சரவணனுடைய காதலுக்கு அவரின் தோழியான பாத்திமாவின் ஆன்மா உதவிபுரிகிறது. பாத்திமா ஒரு விபத்தில் இறந்துவிடுகிறார். இறப்பதற்கு முன் சரவணன் மீது இவருக்கு ஈர்ப்பு இருந்தது.  
இந்த சமயத்தில் வீரசிங்கத்தின் (மன்சூர் அலி கான்) மகனான ராஜதுரைக்கும் தேன்மொழிக்கும் திருமண ஏற்பாடுகள் நடக்கிறது. அந்தத் திருமணத்தை நிறுத்தி எவ்வாறு சரவணனும் தேன்மொழியும் சேர்ந்தார்கள் என்பதை நகைச்சுவை கலந்து திரைக்கதை அமைத்திருப்பார்கள்
# சரவணன் இருக்க பயமேன்

## தயாரிப்பு

சூலை,2016 இல் உதயநிதி ஸ்டாலின் தான் இயக்குநர் எழிலின் இயக்கத்தில் நகைச்சுவையை மையமாகக் கொண்ட திரைப்படத்தை தயாரித்து நடிக்க இருப்பதாகத் தெரிவித்தார். எழில் இதற்கு முன் வேலைனு வந்துட்டா வெள்ளைக்காரன் எனும் திரைப்படத்தை இயக்கினார். ரெஜினா கசாண்ட்ரா மற்றும் சிருஷ்டி டங்கே ஆகியோர் முக்கிய பெண் கதாப்பத்திரங்களில் நடிக்க ஒப்பந்தம் செய்யப்பட்டனர். நகைச்சுவைக் கதாப்பாத்திரத்தில் நடிக்க சூரி ஒப்பந்தம் ஆனார். அதிகாரப்பூர்வமாக இந்தத் திரைப்படத்தின் தலைப்பானது அதன் சுவரிதழோடு செப்டம்பர், 2016 இல் வெளியானது.
# சரவணன் இருக்க பயமேன்

## வெளியீடு

இந்தத் திரைப்படம் மே 12, 2017 இல் வெளியானது. இதன் தொலைக்காட்சி ஒளிபரப்பு உரிமையை விஜய் தொலைக்காட்சி பெற்றது.
# சரவணன் இருக்க பயமேன்

## ஒலி வரி

மனம் கொத்திப் பறவை (திரைப்படம்), தேசிங்கு ராஜா (திரைப்படம்), வெள்ளக்கார துரை ஆகிய திரைப்படங்களுக்கு அடுத்ததாக இயக்குநர் எழில், இசையமைப்பாளர் டி. இமான் நான்காவது முறையாக இணைந்தனர். உதயநிதி ஸ்டாலின் மற்றும் இமான் ஆகியோர் இணையும் முதல் திரைப்படமாகும். இதில் மொத்தம் ஐந்து பாடல்கள் உள்ளது. அனைத்துப் பாடல்களையும் யுகபாரதி எழுதியுள்ளார். கே. ஜி. வெங்கடேஷ் ஒளிப்பதிவு செய்துள்ளார்.
# சோனாலி குல்கர்னி

**சோனாலி குல்கர்னி (Sonali Kulkarni) பிறப்பு : நவம்பர் 3, 1973)** என்பவர் இந்திய நடிகை ஆவார். இவர் கன்னடம், குஜராத்தி, மராத்திய மொழி, இந்தி, மற்றும் தமிழ் போன்ற பல மொழிகளில் நடித்துள்ளார். இவர் தோஹி, தியோல், தில் சக்தா, சிங்கம், டேக்சி நம்பர் 9211 ஆகிய திரைப்படங்களில் நடித்ததன் மூலம் பரவலாக அறியப்படுகிறார். 1994 ஆம் ஆண்டில் தமிழில் வெளிவந்த மே மாதம் திரைப்படத்தில் சந்தியா எனும் கதாப்பாத்திரத்தில் நடித்துள்ளார்.
# சோனாலி குல்கர்னி

## தொழில் வாழ்க்கை

சோனாலி குல்கர்னியின் முதல் திரைப்படம் கன்னட மொழியில் வெளிவந்த செலுவி எனும் திரைப்படம் ஆகும். இதனை கிரிஷ் கர்னாட் இயக்கினார். இவர் பல மொழித் திரைப்படங்களில் நடித்துள்ளார். இவர் நடித்த இத்தாலி மொழித் திரைப்படமான ஃபுகோ சு தி மீ எனும் திரைப்படத்திற்காக 2006 ஆம் ஆண்டில் நடைபெற்ற கான் திரைப்பட விழாவில் விருது பெற்றார்.  
2002 ஆம் ஆண்டின் தேசிய விருது பெற்றார். சைத்ரா எனும் குறும்படத்தில் நடித்ததற்காக நடுவர்களின் சிறப்பு விருதைப் பெற்றார்.  
லோக்சதா எனும் மராத்திய பத்திரிகையில் பதிப்பசிரியராக சூன் 2015 முதல் மே 2017 வரை பணிபுரிந்தார். பேரமைதி எனும் பகுதில் வாரம் ஒருமுறை எழுதிவந்தார். அந்தப் பகுதிகள் அனைத்தையும் அதே பெயரில் ராஜஹன்சா பிரகாசன் என்பவர் தொகுத்து நூலாக வெளியிட்டார். இந்த நூலை நானா படேகர் வெளியிட்டார். பின் சோனாலியின் எழுத்துக்களைப் படிக்கும் போது அவர் முழுமையாக என்னை தன்னுடைய எழுத்துக்களால் ஆட்கொள்கிறார். இவரின் படைப்புகள் அனைத்தும் எளிய நடையில் சிறப்பாக உள்ளது என நானா படேகர் தெரிவித்துள்ளார்.
# சோனாலி குல்கர்னி

## சொந்த வாழ்க்கை

சோனாலி குல்கர்னி நவம்பர் 3, 1974 இல் புனே, மகாராட்டிரத்தில் பிறந்தார். இவருடைய தந்தை பொறியாளர் ஆவார். சோனாலிக்கு சந்தீப் மற்றும் சந்தேஷ் எனும் இரு சகோதரர்கள் உள்ளனர். சந்தேஷ் திரைப்பட இயக்குநராக உள்ளார். அபினயா வித்யாலயா பள்ளிக்கூடத்தில் பள்ளிப்படிப்பை நிறைவு செய்தார். பெர்கூசன் கல்லூரில் அரசியல் அறிவியலில் பட்டம் பெற்றார். பின் மராத்திய இலக்கியம் பயில்வதற்கான உதவித் தொகையைப் பெற்றார்.  
சோனாலி குல்கர்னி , சந்திரகாந்த் குல்கர்னி எனும் எழுத்தாளரைத் திருமணம் செய்தார். பின் இருவரும் திருமண முறிவு பெற்றனர். பின் மே 24, 2010 இல் நசிகத் பன்ட்வைத்யா என்பவரைத் திருமணம் செய்தார். இவர் தற்போது சோனி பொழுதுபோக்குத் தொலைக்காட்சியின் இயக்குநராக உள்ளார். இவர்களுக்கு ஒரு குழந்தை உள்ளது.
# சோனாலி குல்கர்னி

## முதல் திரைப்படம்

சோனாலி குல்கர்னியின் முதல் திரைப்படம் செலுவி எனும் கன்னடத் திரைப்படம் ஆகும். இது கருநாடக நாட்டார் கதையினை அடிப்படையாகக் கொண்டு எடுக்கப்பட்டது. இதனை கிரிஷ் கர்னாட் இயக்கினார். இது இந்திய சமுதாயத்தில் பெண்களின் பங்களிப்பை பிரதிபலிக்கும் விதத்தில் இருந்தது. தங்களது துயரங்களைப் பொருட்படுத்தாது , எந்த வித எதிர்பார்ப்புகளும் இன்றி சேவை செய்யும் விதமாக கதையை வடிவமைதிருப்பார். மேலும் காடழிப்பு பற்றிய விழிப்புணர்வுப் படமாகவும் அமைந்திருக்கும். கான் திரைப்பட விழாவில் இந்தத் திரைப்படம் காட்சிப்படுத்தப்பட்டது.
# சோனாலி குல்கர்னி

## விருதுகள்

### வென்றவை

2002 ஆம் ஆண்டில் தேசிய விருது (நடுவர் சிறப்பு விருது) சைத்ரா எனும் குறும்படத்திற்காகப் பெற்றார். 1996 இல் தோஹி திரைப்படத்திற்காக பிலிம்பேர் விருது பெற்றார். 2015 இல் சிறந்த மராத்திய நடிகைக்கான பிலிம்பேர் விருது பெற்றார்.
# சோனாலி குல்கர்னி

## விருதுகள்

### பரிந்துரைக்கப்பட்டவை

2001 பிலிம்பேர் விருதுகளில் மிஷன் காஷ்மீர் திரைப்படத்திற்காக சிறந்த பெண் துணை நடிகைக்கான பிரிவில் பரிந்துரைக்கப்பட்டது. இதே திரைப்படத்திற்காக அதே ஆண்டில் ஸ்கிரீன் வீக்லி விருதிற்காகப் பரிந்துரைக்கப்பட்டது.
# கெட்டி வில்லா

**கெட்டி வில்லா** (Getty Villa) என்பது கெட்டி மையத்தின் இரண்டு வளாகங்களில் ஒன்றாகும். மற்றொன்று ஜீன் பால் கெட்டி அருங்காட்சியகம் ஆகும். இந்த இடம் அமெரிக்க ஐக்கிய நாடு<nowiki/>களின் கலிபோர்னியா மாகாணத்தில் லாஸ் ஏஞ்சலீஸ் நகரத்திற்கு அருகாமையில் பசிபிக் பாலிசாடேஸில் உள்ள மாலிபு கடற்கரையின் கிழக்கு முனையில் அமைந்துள்ளது.கெட்டி வில்லாவானது பழங்கால கிரீஸ், ரோம் மற்றும் யூட்ருரியாவின் கலை மற்றும் கலாச்சாரத்தைப் பற்றிய அறிவிற்காக அர்ப்பணிக்கப்பட்ட கல்வி மையமாகவும், அருங்காட்சியகமாகவும் விளங்குகிறது. இங்கு44,000 கிரேக்க, ரோமானிய, மற்றும் யூட்ருசன் பழங்காலச் சின்னங்களைக் கொண்டுள்ளது. அவை கி.மு 6500 முதல் கி.பி 400 ஆம் ஆண்டு வரையிலான காலப் பழமை கொண்டவை. இவற்றில் லான்சுடவ்ன் எராக்லெசு மற்றும் விக்டோரியஸ் யூத் ஆகிய கலைப் படைப்புகளும் உள்ளடங்கும். தொல்பொருள் சார் மற்றும் இன வரலாறு பாதுகாப்பு தொடர்பான கெட்டி தலைமையாளர் திட்ட அலுவலகம் இவ்வளாகத்தினுள் அமைந்துள்ளது. இங்குள்ள தொகுப்புகள் தொடர்பான இணைய வழி மற்றும் ஒலி வழி கெட்டி வழிகாட்டி ஆவணப்படுத்தப்பட்டுள்ளன.  
1954 ஆம் ஆண்டில் ஆயில் டைகூன் ஜெ. பவுல் கெட்டி, பசிபிக் கடலோர செங்குத்து மலைத்தொடரில் இருந்த தனது இல்லத்திற்கருகாமையில் ஒரு காட்சியகத்தைத் தொடங்கினார். இந்த வில்லாவினுடைய தோற்றமானது ஹெர்குலியத்தில் அமைந்துள்ள பாபிரி வில்லாவினால் துாண்டுதலினால் அமைக்கப்பட்டதாகும். இந்த அருங்காட்சியகம் 1974 ஆம் ஆண்டில் திறந்து வைக்கப்பட்டது. 1976 இல் மரணமடைந்த கெட்டியால் இந்த அருங்காட்சியகம் ஒருபோதும் பார்வையிடப்படவில்லை. அவருடைய மரணத்தைத் தொடர்ந்து இந்த அருங்காட்சியகம் $661 மில்லியன் மதிப்பில் மரபுவழிப்பட்டதாக மாற்றப்படும் முயற்சியில் மேலும் விரிவாக்கப்பட்ட வளாகத்தில் விரிவாக்கப்பட திட்டமிடப்பட்டது. கெட்டி மையத்தின் தளத்தின் வளர்ச்சியின் மொத்த அளவைக் குறைக்க ஒப்புக்கொண்டதன் மூலம் தனது புதிய வளாகத் திட்டத்திற்குப் புறம்பான எதிர்ப்பை இந்த அருங்காட்சியகம் வெற்றி கண்டது. அருங்காட்சியகத்தின் மொத்த இடத் தேவைகளை பூர்த்தி செய்ய, இந்த அருங்காட்சியகம், கெட்டி வில்லா கிரேக்க கலாச்சாரம், பண்டைய உரோமன் மற்றும் எட்ருஸ்கன் நாகரிக தொல்பொருட்கள் ஆகியவற்றை இரண்டு இடங்களிலும் பிரித்துக் கொள்ள முடிவு செய்யப்பட்டது. புதுப்பித்தலின் போது அருங்காட்சியகத் தொகுப்பு மறுபடி தக்க வைக்கப்பட்டன.
# கெட்டி வில்லா

## இதனையும் காண்க

- ஜீன் பால் கெட்டி அருங்காட்சியகம்
- கெட்டி மையம்
# ஒப்பு காமாக் கதிர் மாறிலி

**ஒப்பு காமாக் கதிர் மாறிலி ( specific gama ray constant)** என்பது **கே காரணி ( K factor)** என்றும் அறியப்படும்)கதிர் ஐசோடோப்புகள் பயன்படும் இடங்களில்  
உபயோகப்படும் ஒரு முக்கிய அளவாகும். ஒரு புள்ளியில், ஒரு குறிப்பிட்ட அளவு கதிர் ஐசோடோப்பிலிருந்து பெறப்படும்  
கதிர் வீச்சின் அளவாகும்.இது ஒரு மில்லிக் கியூரி ஐசோடோப்பிலிருந்து ஒரு சென்றி மீட்டர் தொலைவில் ஒரு மணி  
நேரத்தில் பெறப்படும் கதிர்வீச்சின் அளவாகும். இதுவே ஒப்புக் காமாக் திர் மாறிலி எனப்படுகிறது.இந்த அளவு கதிர் மருத்துவப் துறையில் அதிகம் பயன்படுகிறது. தொழில்துறையில் இதைவிடவும் பெரிய அளவு பயன்படுகிறது. இது ஒரு கியூரி அளவு ஐசோடோப்பிலிருந்து ஒரு மணி நேரத்தில் ஒரு மீட்டர் தொலைவில் பெறப்படும் கதிர்வீச்சளவாகும். சில ஐசோடோப்புகளின் கே காரணிகள் கீழே கொடுக்கப்பட்டுள்ளன.  
T = R / h / mCi at one cm  
T = R/h/Ci at one m
# பேட்சே குகைகள்

**பேட்சே குகைகள்** அல்லது **பேட்சா குகைகள்** (**Bedse Caves** - **Bedsa Caves**) இந்தியாவின் மகாராட்டிரா மாநிலத்தில், புனே மாவட்டத்தின், மவல் தாலுக்காவில் உள்ள இரண்டு பௌத்தக் குடைவரை குகைகளின் தொகுதியாகும்.  
பேட்சா குகைகள், புனேவிலிருந்து லோனாவாலா செல்லும் வழியில் 60 கி.மீ. தொலைவில் உள்ளது. இக்குடைவரைகள், சாதவாகனர் ஆட்சிக்கு முன்னர் கிமு முதலாம் நூற்றாண்டில் நிறுவப்பட்டது. இதனருகே கர்லா குகைகள் மற்றும் பாஜா குகைகள் உள்ளது.  
பேட்சா குடைவரை குகைகள் இரண்டு முக்கியத் தொகுதிகளாக உள்ளது. இதில் குகை எண் 7ல் சைத்தியத்துடன் கூடிய பிக்குகளின் தியான மண்டபமும், பெரிய தூபியும் கொண்டது. குகை எண் 11ன் குடைவரை விகாரையின் நுழைவாயில், குதிரை லாட வடிவத்தில், புடைப்புடன் கூடிய போதிகை அமைக்கப்பட்டுள்ளது.
# பேட்சே குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# வார்ப்புரு:Infobox cat breed

| image2 = }
| caption2 = }}  
| label1 =
| data1 = }
| label2 = பொதுச் செல்லப் பெயர்கள்
| data2 = }
| label3 = தோற்றம்
| data3 = }}
| label4 =
| data4 = }}
| label5 = status
| data5 = }}|Not recognied as a standardied breed by any major breed registry.}}  
| header6 =  
| label7 = பூ.ஆ.ச (CFA)
| data7 =
| label8 = FIFe
| data8 = | }}], [} }]|[}} standard]}}}}
| label9 = IPCBA
| data9 =
| label10 = TICA
| data10 =
| label11 = WCF
| data11 =  
| label12 = FFE
| data12 =  
| label13 = AACE
| data13 =
| label14 = ACF
| data14 =
| label15 = ACFA/CAA
| data15 = | }}], [} }]|[}} standard]}}}}
| label16 = CCA-AFC
| data16 = }}|[}}}} standard]}}
| label17 = CCC&thinsp;of&thinsp;A
| data17 = |[}} standard]}}
| label18 = CFF
| data18 =
| label19 = GCCF
| data19 =
| label20 = LOOF
| data20 =
| label21 = NZCF
| data21 =
| label22 = SACC
| data22 =  
| label23 =
| data23 = }  
| header24 =
| data25 =  
| below = <span></span> (*</span>|<span>*Felis catus''</span>}})
}}<noinclude>  
</noinclude>
# மரப்பெயர் (சொல்)

**மரப்பெயர்** என்பது மரத்தின் பெயர். தொல்காப்பிய நூலிலும், அதன் உரைகளிலும் குறிப்பிடப்படும் மரத்தின் பெயர்களும், புணர்ச்சியில் அவை எவ்வாறு புணரும் என்பதும் அகர-வரிசையில் தொகுக்கப்பட்டு இங்குக் காட்டப்படுகின்றன. இது பொருளொடு புணர்ந்த பழந்தமிழ் மரபு.  
1. ஆண் – ஆணங்கோடு
1. ஆர் – ஆர்ங்கோடு
1. ஆல் – ஆலங்கோடு
1. இல்லம் – இல்லங்கோடு
1. உதி – உதிங்கோடு
1. எகின் – எகினங்கோடு (புளியங்கிளை) (எகினக்கால் = அன்னத்தின் கால்
1. எள் – எட்கடிது
1. ஒடு – ஒடுங்கோடு
1. கடு – கடுக்குறிது # பலா – பலாஅக்கோடு கடுக்காய்
1. பலா – பலாஅக்கோடு
1. குதிர் – குதிர்ங்கோடு
1. சார் – சார்ங்கோடு
1. சே – சேங்கோடு, # பலா – பலாஅக்கோடு
1. ஞெமை – ஞெமைங்கோடு
1. தளா – தளாஅங்கோடு தளாஅக்கோடு, தளாஅவின் கோடு
1. துவர் (துவரை) – துவர்ங்கோடு
1. பனை – பனங்காய் பனாட்டு பனைக்கொடி
1. பிடா – பிடாஅங்கோடு மராடி (மரம் + ஆடி) மரங்குறிது (அல்வழிப் புணர்ச்சி) மரங்குறிது (அல்வழிப் புணர்ச்சி)
1. யா – யாஅங்கோடு, யாவின் கோடு விளக் குறுமை விளங்கோடு
1. விசை – விசைங்கோடு
1. வெதிர் – வெதிர்ங்கோடு
1. வேல் – வேலங்கோடு
# ராஜ மரியாதை

**ராஜ மரியாதை** என்பது 1987 ஆவது ஆண்டில் கார்த்திக் ரகுநாத் இயக்கத்தில் வெளியான ஓர் இந்தியத் தமிழ்த் திரைப்படமாகும். ஏ. எம். இசுமாயில் தயாரித்த இத்திரைப்படத்தில் சிவாஜி கணேசன், கார்த்திக், ஜீவிதா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தார்.
# ராஜ மரியாதை

## நடிகர்கள்

- சிவாஜி கணேசன்
- கார்த்திக்
- ஜீவிதா
- கல்லாப்பெட்டி சிங்காரம்
- ஜனகராஜ்
- செந்தில்
- சாருஹாசன்
- ஒரு விரல் கிருஷ்ணா ராவ்
- ஐ. எசு. ஆர்
- ரௌடி இரத்தினம்
- அனுராதா
- சாதனா
- டிஸ்கோ சாந்தி
- பேபி சோனியா
- பேபி நீனா
# அந்தோனி கோடி

**அந்தோனி கோடி ஐ கார்னெட்** (*Antoni Gaudí i Cornet; காட்டலான் உச்சரிப்பு:[ənˈtɔni ɣəwˈði]; 1852, சூன் 25 - 1926, சூன் 10*); ஒரு கட்டிடக் கலைஞரான இவர், காட்டலான் நவீனத்துவம் (*Catalan Modernism*) நன்கு அறிந்த சிறந்த பயிற்சியாளர் ஆவார். கோடியின் படைப்புகள் ஒருவகை பாங்குடையது, மற்றும் மிகவும் தனித்துவமானது. இவரது தலைசிறந்த படைப்புகளில் ஒன்றான திருக்குடும்பப் பரிகாரப் பேராலயம் உட்பட பெரும்பாலான படைப்புகள் காட்டலோனியா பகுதியின் தலைநகரான பார்சிலோனாவில் அமைந்துள்ளன.  
கோடியின் பணியானது அவரது வாழ்க்கையில் உணர்வு மிகுந்த தாக்கத்தை கொண்டிருந்தது: கட்டிடக்கலை, இயல்பு, மற்றும் சமயம் போன்ற பண்புகள் அதில் காணப்பட்டது. அவர் உருவாக்கும் ஒவ்வொரு படைப்புகளும் அதனதன் விவரங்களை உள்ளடக்கியதாகுவும், மற்றும் அவரது கட்டிடக்கலையில், கலைநயம் மிக்க வேலைப்பாடுகளுடன் கூடிய சுட்டாங்கல் வண்ணம் தீட்டிய கண்ணாடிகள், தேனிரும்பு வடிப்புகளுடன், தச்சு வேலைகளும் இணைந்திருந்தன.
# நிகிதா காந்தி

**நிகிதா காந்தி (Nikhita Gandhi** (பிறப்பு 1991) ) என்பவர் இந்தியப் பின்னணிப் பாடகர் ஆவார். இவர் தமிழ், இந்தி, தெலுங்கு, கன்னடம் ஆகிய நான்கு மொழி இந்தியத் திரைப்படங்களில் பணியாற்றியுள்ளார்.  
இவர் தீபிகா படுகோண் நடித்து சூன், 2017 இல் வெளிவந்த ராப்தா எனும் திரைப்படத்தில் ராப்தா எனும் பாடலைப் பாடினார். மேலும் ஜக்கா ஜசூஸ் எனும் இந்தித் திரைப்படத்திற்காக உல்லு க பதா எனும் பாடலை அரிஜித் சிங்குடன் இணைந்து பாடினார். இந்தப் பாடல் பெரிய வெற்றி பெற்ற பாடலாக அமைந்தது. சச்சின்: எ பில்லியன் ரீம்ஸ், செஃப் (2017 திரைப்படம்) ஹேரி மெட் செஜல் போன்ற திரைப்படங்களிலும் பின்னணிப் பாடல்களைப் பாடியுள்ளார். மேலும் இவர் 2017 இல் வெளிவந்த காக்பிட் எனும் வங்காள மொழித் திரைப்படத்தில் அதிஃப் அஸ்லாமுடன் இணைந்து பாடல் பாடினார்.
# நிகிதா காந்தி

## தனிப்பட்ட வாழ்க்கை

நிகிதா காந்தி அக்டோபர் 2, 1991 இல் கொல்கத்தா, இந்தியாவில் பிறந்தார். இவர் வங்காளம்- பஞ்சாப் குடும்பத்தைச் சேர்ந்தவர். சென்னையில் கல்லூரிப் படிப்பைப் பயின்றார். ஒடிசி (நடனம்) மற்றும் இந்துஸ்தானி இசையை பன்னிரன்டு வருடங்களாகக் கற்றார்.
# நிகிதா காந்தி

## தொழில் வாழ்க்கை

கொல்கத்தாவின் , பஞ்சாப் மற்றும் வங்காள மொழி பேசும் குடும்பத்தில் பிறந்தார். பல் மருத்துவம் பயில்வதற்காக 2010 ஆம் ஆண்டில் இவர் சென்னை சென்றார். ஏ. ஆர். ரகுமானுடைய கே. எம். இசை மற்றும் தொழிநுட்பக் கல்லூரியின் முன்னாள் மாணவர் ஆவார்.  
தனது சொந்த படமனையின் தயாரிப்பில் சில பாடல்களைப் பாடினார். பின்பு சில பிராந்தியப் பாடல்களைப் பாடுவதற்கான வாய்ப்பினைப் பெற்றார். ஷங்கரின் இயக்கத்தில் ஏ. ஆர். ரகுமான் இசையமைப்பில் ஜனவரி 14, 2015 இல் வெளிவந்த தமிழ்த் திரைப்படத்தில் **லேடியோ** எனும் பாடலைப் பாடினார். தமிழ் தெரியாத காரணத்தினால் பாடல் வரிகளை இந்தியில் எழுதி வைத்துப் பாடலைப் பாடினார். இந்தப் பாடலை நான்கு மணி நேரத்தில் ஒலிப்பதிவு செய்தனர். அதன் பிறகு தெலுங்கு, மற்றும் இந்தி மொழிப் பதிப்பிற்கான பாடல்களையும் பாடினார். இந்த பாடல்கள் விமர்சன ரீதியாக நல்ல வரவேற்பைப் பெற்றது
# நிகிதா காந்தி

## தொழில் வாழ்க்கை

### பரிந்துரை செய்யப்பட்டவை

ஜப் ஹேரி மெட் செஜல் எனும் திரைப்படத்தில் இடம்பெற்ற கர் எனும் பாடலைப் பாடியதற்காக 2018 ஜியோ பிலிம் பேர் விருதிற்கு சிறந்த பெண் பின்னணிப் பாடகி பிரிவில் இவர் பெயர் பரிந்துரை செய்யப்பட்டது.  
மேலும் 2018 ஜியோ பிலிம் பேர் விருதிற்கு (கிழக்கு) சிறந்த பெண் பின்னணிப் பாடகி பிரிவில் இவர் பெயர் பரிந்துரை செய்யப்பட்டது. மெஹ்நாத் போத்  
ரொஹாஷ்யா எனும் வங்காள மொழி திரைப்படத்தில் தோம்ரா எனும் பாடலைப் பாடியதற்காக இவர் பரிந்துரை செய்யப்பட்டார்.
# பகடி ஆட்டம்

***பகடி ஆட்டம் (Pagadi Aattam***) (ஆங்கிலம்: Chess Game) என்பது 2017 இல் வெளிவந்த தமிழ்த் திரைப்படம் ஆகும். இதனை ராம் கே சந்திரன் என்பவர் இயக்கினார். ரகுமான் (நடிகர்), சுரேந்தர், அகில் (நடிகர்) மோனிகா, கௌரி நந்தா ஆகியோர் முக்கியக் கதாப்பத்திரங்களில் நடித்துள்ளனர். பாடல்கள் மற்றும் பின்னணி இசையமைத்தவர் கார்த்திக் ராஜா ஆவார். இந்தப் படத்தின் படப்பிடிப்பு 2016 ஆம் ஆண்டின் தொடக்கத்தில் துவங்கியது. இந்தத் திரைப்படம் பெப்ரவரி 17, 2017 இல் வெளியானது
# பகடி ஆட்டம்

## கதைச் சுருக்கம்

சூர்யா என்பவன் ஒரு செல்வந்தன். அவன் பணத்தை ஊதாரித் தனமாக பெண்களுக்கு செலவு செய்பவன்.அதனால் இவனுக்கு பல பெண்களின் தொடர்பு கிடைத்தது. இவனுடைய பெண் தோழிகளின் பெயரினைத் தனது செல்லிடத் தொலைபேசியில் நூடுல்ஸ், எலுமிச்சை, காப்பி மற்றும் பிற பெயர்களில் பதிவு செய்துவைத்திருப்பான். தனது பெண் தோழியைச் சந்திக்கப் போகும் போது கடத்தப்படுகிறார். கண்விழித்துப் பார்க்கும் போது ஒரு மூடிய பெட்டியில் அடைத்து வைக்கப்பட்டுள்ளார். அநத்ப் பெட்டிக்குள் ஒரு செல்லிடத் தொலைபேசி உள்ளது. அவனைக் கடத்தியவர்களிடம் தன்னை விடுவிக்கும் படிக் கேட்கிறான். ஆனால் கடத்தல்காரர்கள் அவனுடைய ஆண் இனப்பெருக்க உறுப்பினை ஒருமணி நேரத்திற்குள் அவனை வெட்டச் சொல்கிறார்கள்  
பின் கடத்தல்காரன் ஒருமனி நேரத்திற்குப் பின் செல்லிடத் தொலைபேசியில் அழைத்து கூறியதை செய்தாயா எனக் கேட்கிறான். ஆனால் சூர்யா தன்னை விட்டுவிடுமாறு கெஞ்சுகிறான். பின் கடத்தல்காரன் , அவன் பெண்களுக்குச் செய்த பாவங்களை நினைவு கூறச் சொல்கிறார். பிறகு சூர்யா, கவுசல்யா எனும் வறுமை நிலையிலுள்ள பெண்ணை காதல் எனும் பெயரில் ஏமாற்றியதாகவும் அவளுடன் இருந்ததை நிகழ்படம் எடுத்ததனால் அவர் தற்கொலை செய்ததையும் நினைவு கூர்ந்தார்.  
அந்த வேளையில் இந்த கடத்தல் வழக்கை விசாரணை செய்ய தேவேந்திர குமார் எனும் அதிகாரி நியமனம் செய்யப்படுகிறார். தொழிநுட்பத்தின் உதவியினாலும் இவருடைய திறமையாலும் சூர்யாவிற்கு பல பெண்களுடன் தொடர்பு இருந்ததையும் கவுசல்யாவின் இறப்பு பற்றியும் அறிகிறார். மேலும் அவனைக் கடத்தியது கவுசல்யாவின் சகோதரி தான் என்பதனையும் கண்டுபிடிக்கிறார். ஆனால் காவல் அதிகாரியும் சூர்யா உயிர் வாழத் தகுதி இல்லாதவன் என்று கூறுகிறார். இறுதியில் நிலத்தின் ஆழத்தில் சூர்யா பெட்டியில் வைத்து புதைக்கப்படுகிறார்.
# பகடி ஆட்டம்

## தயாரிப்பு

மகேந்திரனிடம் உதவிய இயக்குநராக இருந்த சந்திரன் இந்தத் திரைப்படத்தை இயக்கியுள்ளார். அவர் தகவல் தொழில்நுட்பத்தினை தவறாகப் பயன்படுத்தப் படுவதை மையமாக வைத்து இந்தக் கதையை உருவாக்கியுள்ளார். அக்டோபர் , 2015 இல் இந்தத் திரைப்படத்தின் படப்பிடிப்புகள் நிறைவடைந்தன. ரகுமான் (நடிகர்) இதில் காவல்துறை அதிகாரியாக நடித்திருப்பார்.  
ரகுமான் காவல் அதிகாரி கதாப்பத்திரத்தில் நடித்து வெற்றி பெற்ற துருவங்கள் பதினாறு திரைப்படத்தின் வெற்றியைத் தொடர்ந்து 2017 இல் இந்தத் திரைப்படத்தை வெளியிடத் தயாரிப்பாளர்கள் திட்டமிட்டனர்.
# பகடி ஆட்டம்

## வெளியீடு

பெப்ரவரி 17, 2017 இல் வெளியான இந்தத் திரைப்படம் கலவையான விமர்சனங்களைப் பெற்றுத் தந்தது. தி டைம்ஸ் ஆஃப் இந்தியா இதழானது பகடி ஆட்டம் திரைப்படமானது ஹாலிவுட் திரைப்படமான பியூரிட் திரைப்படத்தின் தழுவல் எனக் கூறியது. தி டெக்கன் குரோனிக்கள் இந்தத் திரைப்படத்தை ஒருமுறை பார்க்கலாம் எனக் கூறியது. இன்டியா கிளிட்ஸ்.காம் எதிர்மறையான விமர்சனத்தைத் தந்தது.
# பிராங்க் எர்பெர்ட்

**பிராங்க் எர்பெர்ட்** ( Franklin Patrick Herbert, Jr 8 அக்டோபர் 1920–11 பிப்பிரவரி 1986) அமெரிக்க அறிவியல் புனைவு கதை எழுத்தாளர் ஆவார். டியூன் என்னும் புகழ் வாய்ந்த படைப்பின் மூலமாக இவர் பிரபலம் அடைந்தார். பிராங்க் எர்பெர்ட் செய்தித் தாள் எழுத்தாளராகவும் புகைப்படக்காரராகவும் சிறுகதை எழுத்தாளராகவும் நூல் விமர்சகராகவும் சூழலியல் ஆலோசகராகவும் விரிவுரையாளராகவும் இருந்தார்.  
1962 இல் வெளிவந்த நூலான டியூன் மிக அதிகம் பேரால் பாதிக்கப்பட்ட அறிவியல் புனைவு கதைப் புத்தகம் ஆகும்.
# பிராங்க் எர்பெர்ட்

## இளமைக்காலம்

வாசிங்டனில் பிறந்த பிராங்க்ளின் எர்பர்ட் குடும்பத்தில் நிலவிய வறுமையின் காரணமாக தம் மாமாவுடன் ஓரிகான் மாநிலத்தில் உள்ள சேலம் என்ற பகுதிக்குக் குடி பெயர்ந்தார். அங்கேயே ஒரு பள்ளியில் கல்வி கற்றார். இரண்டாம் உலகப் போரின்போது அமெரிக்கக் கப்பல் படையில் புகைப்படப் பத்திரிகையாளராக இணைந்தார். போர் முடிந்த பின்னர் அவரும் அவருடைய மனைவியும் கலிபோர்னியாவில் சாண்டா ரோசா டெமோகிராட் என்ற செய்தித்தாளில் பணியில் சேர்ந்தார்கள்.
வாசிங்டன் பல்கலைக்கழகத்தில் சேர்ந்து படிக்கத் தொடங்கினார். ஆனால் பட்டம் பெறாமல் படிப்பை இடையிலேயே விட்டுவிட்டார். இவருக்கு சென் பவுத்தத்தில் நாட்டம் ஏற்பட்டது.
# இரட்டை-இசைப்பு மிகைப்பி

** இரட்டை இசைப்பு மிகைப்பி** *(double-tuned amplifier)* என்பது மிகைப்பி கட்டங்களுக்கு இடையே மின்மாற்றிவழி பிணைத்த இசைப்பு மிகைப்பி ஆகும். இதில் மின்மாற்றியின் முதன்மைச் சுருணையும் துணைச் சுருணையும் அவற்றின் குறுக்கே ஒவ்வொன்றும் ஒரு தனிக் கொண்மியால் இசைப்புறச் செய்யப்படுகின்றன. இது ஒற்றை இசைப்புச் சுற்றமைப்பை விட அகன்ற பட்டை அகலத்தையும் செங்குத்தான வடிப்பையும் தருகிறது.  
மின்மாற்றியின் பிணைப்புக் கெழு ஓர் உய்யநிலை மதிப்பை அடையும்போது, மிகைப்பியின் அலைவெண் துலங்கலின்போது கடத்தல் பட்டையில் பெருமத் தட்டையாக அமைகிறது. அப்போது மிகைப்பியின் ஈட்டமும் ஒத்திசைவு அலைவெண்ணில் பெருமம் ஆகிறது. ஆனால் வடிவமைப்புகளில் இதைவிட கூடுதலான பிணைப்பைப் பயன்படுத்தி மேலும் கூடுதலான அகலம் வாய்ந்த கடத்தல்பட்டை பெறப்படுகிறது. ஆனால், இதனால் கட்த்தல்பட்டையின் நடுப்பகுதியில் சற்றே ஈட்டம் குறைகிறது.  
இரட்டை இசைப்பு மிகைப்பிகளில் பலகட்டங்களால் ஓடைபோல் பிணைக்கும்போது ஒட்டுமொத்த மிகைப்பியின் கட்த்தல்பட்டை அகலம் மிகவும் குறைந்து விடுகிறது. இரண்டு அடுக்கு மிகைப்பி, ஒரடுக்கு மிகைப்பியைப் போல 80% அளவுக்குக் கட்த்தல் பட்டையைப் பெற்றுள்ளது. இந்தக் கடத்தல்பட்டை அகலத்தைக் குறைக்கும் இரட்டை இசைப்பு முறைக்கு மாற்றாக இடைவிட்டு இசைப்பு முறை உதவுகிறது. இடைவிட்டு இசைப்பு மிகைப்பிகள் ஒரடுக்கு மிகைப்பியை விடக் கூடுத்லான கட்த்த்ல்பட்டையைத் தரும்படி வடிவமைக்கப்படுகின்றன. என்றாலும் இடைவிட்ட இசைப்புக்கு கூடுதல் கட்டங்கள் தேவையாவதோடு, இரட்டை இசைப்பு முறையை விட ஈட்ட மதிப்பு குறைந்துவிடுகிறது.
# இரட்டை-இசைப்பு மிகைப்பி

## வகைமைச் சுற்றமைப்பு

படத்தில் உள்ள சுற்றமைப்பில் பொது உமிழ்வி முறையில் இணைக்கப்பட்ட இருகட்ட மிகைப்பி ஒன்று காட்டப்பட்டுள்ளது. மின் வாயில் தகடையங்கள் அனைத்தும் தங்கள் இயல்பான பணிகளைச் செய்கின்றன, முதல் கட்ட உள்ளீட்டுக் கொண்மி வழக்கமான முறையில் தொடர்நிலையில் பிணைக்கப்பட்டுள்ளது. இது மின்வாயிலைத் தாக்காது.. என்றாலும், திரட்டியின் சுமையில் ஒரு மின்மாற்றி இனைந்துள்லது. இது சகொண்மிகளுக்கு மற்றாக கட்ட்த்திடை பிணைப்பாக அமைகிறது. மின்மாற்றியின் சுருணைகளில் தூண்டங்கள் அமைந்துள்ளன. எனவே, மின்மாற்றிச் சுருணைகளின் குறுக்கே இணைந்துள்ள கொண்மிகள் ஒத்திசைவுச் சுற்றதரை உருவாக்கி, மிகைப்பியின் இசைப்பு வடிப்புகளாகப் பயன்படுகின்றன.
இத்தகைய மிகைப்பிகளில் கூடுதலாகக் காணப்படும் கூறுபாடு மின்மாற்றிச் சுருணைகளில் அமைந்துள்ள மடைகளாகும். இவை மின்மாற்றியை அவற்றின் சுருணைகளின் உச்சியில் இணைக்காமல் இடைப்பகுதியில் உள்ளீட்டுடனும் வெளியீட்டுடனும் இனைக்க உதவுகின்றன. இம்முறை மறிப்பு இனக்கப்படுத்தலுக்குப் பயன்படுகிறது; சுற்றமைப்பில் உள்ள இருமுனையச் சந்தித் திரிதடையங்கள் உள்ள மிகைப்பிகள் மிக உயர் வெளியீட்டு மறிப்பையும் மிகத் தாழ் உள்ளீட்டு மறிப்பையும் பெற்றுள்ளன. னைதச் சிக்கலைத் தீர்க்க மிக உயர் மறிப்புள்ள MOSFETகளைப் பயன்படுத்தித் தவிர்க்கலாம்.  
மின்மாற்றித் துணைச் சுருணை அடியில் இருந்து தரையுடன் இணைக்கப்பட்ட கொண்மி இசைப்புச் சுற்றதரின் பகுதியாக அமையாது. மாறாக, இவற்றின் நோக்கம் திரிதடைய மின்வாயில் தடையங்களை மாறுதிசை மின்னோட்டச் சுற்றதரில் இருந்து பிரிப்பதேயாகும் .
# இரட்டை-இசைப்பு மிகைப்பி

## இயல்புகள்

ஒற்றை இசைப்புக்கு மாறாக இரட்டை இசைப்பைப் பயன்படுத்தல், மிகைப்பியின் பட்டை அகலத்தைக் கூட்டி துலங்களின் வடிப்பைச் செஞ்சரிவாக மாற்றுகிறது . மின்மாற்றியின் இருபக்கத்தையும் இசைத்தல் இரு பிணிப்பு ஒத்திசைப்பிகளை உருவாக்கி பட்டை அகலத்தைக் கூட்டுகிற வாயிலை உருவாக்குகிறது. மிகைப்பியின் ஈட்டம் *k* எனும் பிணிப்புக் கெழுவைச் சார்ந்தமையும். இப்பிணிப்புக்கெழு பிறிதின் தூண்டம், *M* மதிப்பையும் இந்த *M* மதிப்பு, முதன்மை, துணைச் சுருணைகளின் தன்தூண்டங்கள் *L*<sub>p</sub>, *L*<sub>s</sub> ஆகியவற்றின் மதிப்புகளையும் முறையே பின்வருமாறு சார்ந்துள்ளது.
:<math> M = k \sqrt {L_\mathrm p L_\mathrm s} </math>
# சித்ரா முட்கல்

**சித்ரா முட்கல்** (Chitra Mudgal (பிறப்பு 10, திசம்பர்1944) என்பவர் நவீன இந்தி இலக்கிய ஆளுமைகளில் ஒருவராவார்.
# சித்ரா முட்கல்

## சொந்த வாழ்க்கை

சித்ரா முட்கல் தமிழ்நாட்டின் சென்னையில் 1944 திசம்பர் 10 அன்று பிறந்தார்.பின்னர் மும்பையில்கல்விபயின்றார், இந்திஇலக்கியத்தில்முதுகலைப்பட்டப் படிப்பைஎஸ்என்டிடி மகளிர் பல்கலைக்கழகத்தில் முடித்தார். இவர் "சரிகா" இதழின் முன்னாள் ஆசிரியரான, அவத் நாராயண் முட்கல் என்பவரை, தன் தந்தையின் விருப்பத்துக்கு மாறாக மணந்தார்.
# சித்ரா முட்கல்

## இலக்கியப் பணிகள்

இவர் எழுதியபுதினமான 'ஆவான்', தொழிற்சங்க இயக்கத்தைச் சேர்ந்ததத்தா சமந்த்தின் காலத்திய வாழ்க்கையையும், அக்காலகட்டத்தையும் சித்தரிக்கும் வகையில் எழுதப்பட்டது. இந்தப் புதினம் இலக்கியவிமர்சகர்களால் தலைசிறந்தஇலக்கியப் படைப்பாக அங்கீகரிக்கப்பட்டு இந்தி இலக்கியத்தில் ஒரு உன்னதமான புதினமாக நிற்கிறது.  
'ஆவான்' கதையானது ஒரு உறுதிமிக்க தொழிற்சங்கத் தலைவரான சங்கர் குஹா நியோகியின் கொலைக்குப் பின்னர் உருவானது.
- 2003 இல் இவரது புதினமான ஆவான் பிர்லா பவுண்டேசனின் வைசியா சம்மான் விருதைப் பெற்றது.
# முத்துராமலிங்கம் (திரைப்படம்)

**முத்துராமலிங்கம்**(Muthuramalingam) ஒரு 2017 ஆம் ஆண்டில் வெளியான தமிழ் மொழி அதிரடித் திரைப்படம் ஆகும். இத்திரைப்படம் ராஜதுரை என்பவரால் எழுதி இயக்கப்பட்டுள்ளது. இத்திரைப்படத்தில் கௌதம் கார்த்திக் மற்றும் பிரியா ஆனந்து ஆகியோர் முக்கிய கதாபாத்திரங்களில் நடித்துள்ளனர். நெப்போலியனும் கதையை நகர்த்திச் செல்லக்கூடிய முக்கிய துணைப்பாத்திரத்தில் நடித்துள்ளார். இத்திரைப்படத்தின் பாடல்கள் மற்றும் பின்னணி இசை இளையராஜாவால் அமைக்கப்பட்டுள்ளது. பாடல்கள் பஞ்சு அருணாச்சலத்தால் எழுதப்பட்டுள்ளன. இத்திரைப்படம் 24 பிப்ரவரி 2017 இல் திரைக்கு வந்தது.
# முத்துராமலிங்கம் (திரைப்படம்)

## நடிப்பு

- முத்துராமலிங்கமாக கௌதம் கார்த்திக்
- விஜியாக பிரியா ஆனந்து
- மூக்கையாத் தேவராக நெப்போலியன்
- சுமன்
- சின்னி ஜெயந்த்
- விவேக்
- சிங்கம்புலி
- சிங்கமுத்து
- செல் முருகன்
- ஃபெப்சி விஜயன்
- வம்சி கிருஷ்ணா
- அழகு
- ரேகா
- விஜி சந்திரசேகர்
# முத்துராமலிங்கம் (திரைப்படம்)

## தயாரிப்பு

இத்திரைப்படம் குறித்து 1 ஜனவரி 2016 இல் கௌதம் கார்த்திக் இயக்குநர் ராஜதுரையுடன் இணைந்து பணிபுரியப்போவதாகத் தெரிவித்து செய்திக்குறிப்புடன் அறிவிக்கப்பட்டது. பஞ்சு அருணாச்சலம், தனது இறப்புக்கு முன்னதாக இத்திரைப்படத்தின் பாடல்களுக்காக திரைத்துறையில் நீண்ட ஓய்விற்குப் பின் 21 ஆண்டுகள் கழித்து இளையராஜாவுடன் இணைந்துள்ளார். ஜனவரி மாதத்தின் மத்தியில், கேத்ரின் திரேசா முன்னணி கதாபாத்திரத்தில் நடிக்க ஒப்பந்தமானார். மேலும், பிரபு, சுமன் மற்றும் விவேக் ஆகியோரும் துணை கதாபாத்திரங்களில் நடிக்க ஒப்பந்தமாயினர். கேத்ரின் திரேசாவுக்குப் பதிலாக பிரியா ஆனந்தும், பிரபுவுக்குப் பதிலாக காரத்திக்கும் ஒப்பந்தமாயினர். ஒரு சில மாதங்களுக்குப் பிறகு, கார்த்திக்கின் கால் காயம் காரணமாக, கார்த்திக்குக்குப் பதிலாக நெப்போலியன் ஒப்பந்தமானார். முன்னதாக, நெப்போலியன் அமெரிக்காவின் டென்னிசி மாகாணத்தில் உள்ள நாஷ்வில்லில் வசித்து வருகிறார். இத்திரைப்படத்தின் மூலம் தமிழ்த்திரையுலகத்திற்குத் திரும்பும் இவர் தனது விடுமுறைக்காலத்தில் இந்தியா வரும்போது 22 நாட்கள் நடிப்பதற்கு இசைந்துள்ளார். பிரியா ஆனந்து தான் ஒரு பள்ளி செல்லும் பெண்ணாக நடித்துள்ளதாகவும், விவேக் காவல் அலுவலர் பாத்திரத்தில் நகைச்சுவை செய்திருப்பதாகவும் தெரிவித்துள்ளார்.
இத்திரைப்படத்தில் கௌதம் கார்த்திக் தனது பாத்திரத்திற்காக சிலம்பம் கற்றுக் கொள்ளும் காட்சிகள் சங்கரன்கோவில், குற்றால் போன்ற இடங்களில் படம் பிடிக்கப்பட்டுள்ளன. இத்திரைப்படத்திற்கான படப்பிடிப்பு தொடங்கும் முன்பாக “கிச்சாஸ் காளி என்ற சண்டைப்பயிற்சியாளரிடம் கௌதம் சிலம்ப பயிற்சி வகுப்புகளில் கலந்து கொண்டுள்ளார்.
# முத்துராமலிங்கம் (திரைப்படம்)

## வெளியீடு

இத்திரைப்படம் 2017 ஆம் ஆண்டு பிப்ரவரி 24 ஆம் நாள் வெளியிடப்பட்டது. தி டைம்ஸ் ஆஃப் இந்தியா விமர்சனத்தில் இத்திரைப்படம் பெருத்த ஏமாற்றத்தை அளித்திருப்பதாகவும், உச்சகாட்சியை நெருங்க, நெருங்க, நாடகத்தனமான சோகக்காட்சிகளைக் கொண்டிருந்ததுாகவும், கதாநாயகன் மற்றும் வில்லன் குடும்பங்களுக்கிடையேயான பார்த்துப்பார்த்து சலித்துப்போன எதிரெதிரான மோதல்கள் பொறுமையைச் சோதிப்பதாக இருப்பதாகவும், ஒரு வேளை படம் 20-30 ஆண்டுகளுக்கு முன்னதாக வெளியாகியிருந்தால் வெற்றி பெற்றிருக்கலாம் எனவும் தெரிவித்திருந்தது. தி நியூ இந்தியன் எக்சுபிரசு நல்ல முன்பாதித் திரைக்கதையானது பின்பாதியில் வரும் பொருத்தமற்ற திருப்பங்கள் மற்றும் வன்முறைகளால் வீணடிக்கப்பட்டு விட்டதாகத் தெரிவித்துள்ளது. இத்திரைப்படத்தில் வெளிப்படுத்தப்பட்டுள்ள சில உணர்வுகள், தமிழ் தேசியவாதம் தலைதுாக்கியுள்ள இக்காலகட்டத்தில் மிகவும் ஆபத்தை விளைவிக்கக்கூடியன என்றும் தெரிவிக்கப்பட்டுள்ளது. இந்தியாகில்ட்ஸ் ராஜதுரையின் இயக்கம் திரைக்கதையின் போக்கை இழுத்துப் பிடிக்கக்கூடிய வலிமை இல்லாமல் கலகலத்துப் போய் விட்டதாகவும், ஒருவேளை எண்பதுகளில் படம் வெளிவந்திருந்தால் நன்றாக வந்திருக்கலாம் எனவும் கூறி முடித்துக்கொண்டனர்.
# பீம்தத்தா

**பீம்தத்தா** (மகேந்திரநகர்) (**Bhimdatta **) நேபாள நாட்டின் தூரமேற்கு பிரதேசத்தில் கஞ்சன்பூர் மாவட்டத்தின் தலைமையிட நகரமும், நகராட்சியும் ஆகும். முன்னர் இந்நகரத்தை **மகேந்திரநகர்** என்று அழைக்கப்பட்டது. இந்நகரம் இந்தியாவின் உத்தரப் பிரதேச மாநிலம்- நேபாள பன்னாட்டு எல்லையிலிருந்து 5 கிலோ மீட்டர் தொலைவில், மகாகாளி ஆற்றின் கரையில் உள்ளது.
# பைக்கோ ஐயர்

1964 இல் பைக்கோவிற்கு ஏழு வயதாக இருக்கும் போது இவரின் தந்தை, கலிபோர்னியாவில் உள்ள மக்களாட்சி நிறுவனங்களின் கல்விக்குழுமத்தில் பணிபுரிந்துவந்தார். அதனால் தனது குடும்பத்துடன் கலிபோர்னியா சென்றார். சான்டா பார்பரா கலிபோர்னிய பல்கலைக்கழகத்தில் பைக்கோவின் தந்தை 1965 முதல் 1986 வரைப் பேராசிரியராகப் பணிபுரிந்தார்.  
இலக்கியத்தில் தனது இரண்டாவது முதுகலைப்பட்டத்தினை ஆர்வர்டு பல்கலைக்கழகத்தில் பயின்றார். 2017 ஆம் ஆண்டில் மாரியோ பார்க்காசு யோசா மற்றும் பிளாசிடோ டோமிங்கோ ஆகியோருடன் இணைந்து சாப்மன் பல்கலைக்கழகத்தின் கௌரவ மருத்துவப் பட்டம் பெற்றார்.
# பைக்கோ ஐயர்

## தொழில் வாழ்க்கை

1982 ஆம் ஆண்டில் டைம் (இதழ்) இல் பணியில் சேர்ந்தார். அதற்கு முன்பாக ஆர்வர்டு பல்கலைக்கழகத்தில் எழுத்து மற்றும் இலக்கியத் துறையின் பேராசிரியராகப் பணி புரிந்தார். பல நாடுகளுக்கு பயணங்கள் மேற்கொண்டார். வட கொரியா முதல் ஈஸ்டர் தீவு வரையும், மேலும் பரகுவை முதல் எத்தியோப்பியா வரை பயணம் புரிந்தார். அந்தப் பயணங்களின் போது இரண்டு புதினம் (இலக்கியம்), புனைகதைகள் உட்பட எட்டு படைப்புகளை எழுதினார். குறிப்பாக 1988 ஆம் ஆண்டில் எழுதிய காட்மாண்டுவின் நிகழ்பட இரவு, 1991 இல் எழுதிய துறவியும் பெண்ணும், 2000 இல் பூரண ஆன்மா போன்றவைகள் அடங்கும். இதுமட்டுமல்லாது உலகம் முழுவதிலும் உள்ள பல பல்கலைக்கழகங்கள் மற்றும் இலக்கிய விழாக்களில் சொற்பொழிவாற்றினார். 2013 மற்றும் 2014 ஆம் ஆண்டுகளில் டெட் (மாநாடுகளில்) உரை நிகழ்த்தினார்.
# பைக்கோ ஐயர்

## தனிப்பட்ட வாழ்க்கை

பைக்கோ ஐயர் 1992 ஆம் ஆண்டு முதல் நரா, யப்பானில் வசித்தார். அங்கு தனது யப்பானிய மனைவி ஹிரோகோ டகுச்சியுடன் வாழ்ந்து வந்தார்.
# மாயங் அகர்வால்

**மாயங் அகர்வால்** (16 பிப்பிரவரி 1991) என்பவர் இந்தியத் துடுப்பாட்டக்காரர். இவர் தொடக்க ஆட்டக் கார பேட்ஸ்மேன் என்ற பெயர் பெற்றவர். இது வரை கருநாடக அணிக்காக விளையாண்டுள்ளார். இவர் விஜய் அசாரே கோப்பை கிரிக்கட் போட்டியில் அதிக ஓட்டங்கள் எடுத்து சாதனை படைத்தார். பல போட்டிகளில் கலந்து கொண்ட இவர் இது வரை இரண்டாயிரம் ஓட்டங்கள் எடுத்துள்ளார்.
பெங்களுருவில் பிசப் காட்டன் ஆண்கள் பள்ளியிலும் ஜெயின் பல்கலைக் கழகத்திலும் பயின்ற மாணவர் ஆவார். வலதுகை மட்டையாளரான இவர் இந்தியத் தேசியத் துடுப்பாட்ட அணி தவிர டெல்லி டேர்டெவில்ஸ், இந்திய அ அணி , 19 வயதிற்கு உட்பட்ட இந்திய அனி, கருநாட மாநிலத் துடுப்பாட்ட அணி, 19 வயதிற்கு உட்பட்ட கருநாடக மாநிலத் துடுப்பாட்ட அணி, கிங்சு லெவன் பஞ்சாப், ரசிங் புனே சூப்பர் ஜெயன்ட்சு, ராயல் சேலஞ்சர்ஸ் பெங்களுரு ஆகிய அணிகளுக்காகவும் விளையாடியுள்ளார்.
# மாயங் அகர்வால்

## உள்ளூர்ப் போட்டிகள்

### முதல்தரத் துடுப்பாட்டம்

2013 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். நவம்பர் 7, மைசூரில் சார்கண்ட் மாநிலத் துடுப்பாட்ட அணிக்கு எதிரான முதல்தரத் துடுப்பட்டப்போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 12 பந்துகளில் 10 ஓட்டங்களை எடுத்து ஜேசுரபந்துவீச்சில் ஆட்டமிழந்தார். இதில் 12 நான்கு ஓட்டங்களும் ஒரு ஆறு ஓட்டங்களும் அடங்கும். இந்தப் போட்டி சமனில் முடிந்தது.
# மாயங் அகர்வால்

## உள்ளூர்ப் போட்டிகள்

### பட்டியல் அ

2012 ஆம் ஆண்டில் நடைபெற்ற விஜய் அசாரே கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். பெப்ரவரி 23, பெங்களூர் சின்னசுவாமி மைதானத்தில் தமிழ்நாடு மாநிலத் துடுப்பாட்ட அணிக்கு எதிரான பட்டியல் அ துடுப்பாட்டம்<nowiki/>போட்டியில் இவர் அறிமுகமனார். இந்தப் போட்டியில் 12 பந்துகளில் 10 ஓட்டங்களை எடுத்து ஜேசுராஜ் பந்துவீச்சில் ஆட்டமிழந்தார். இந்தப் போட்டியில் தமிழ்நாடு மாநிலத் துடுப்பாட்ட அணி 62 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற விஜய் அசாரே கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். அக்டோபர் 23, பெங்களூர் சின்னசுவாமி மைதானத்தில் சத்தீசுகர் மாநிலத் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் 33 பந்துகளில் 47 ஓட்டங்களை எடுத்து ஜேசுராஜ் பந்துவீச்சில் ஆட்டமிழந்தார். இந்தப் போட்டியில் கருநாடக மாநிலத் துடுப்பாட்ட அணி ஒன்பது இலக்குகளால் வெற்றி பெற்றது.
# மாயங் அகர்வால்

## உள்ளூர்ப் போட்டிகள்

### இருபது20

2010 ஆம் ஆண்டில் நடைபெற்ற சையது முஷ்டாக் அலி கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். அக்டோபர் 14, ஐதராபாத்து மைதானத்தில் கோவா மாநிலத் துடுப்பாட்ட அணிக்கு எதிரான இருபது20 போட்டியில் இவர் அறிமுகமனார். இந்தப் போட்டியில் 42 பந்துகளில் 52 இறுதிவரை ஆட்டமிழக்காமல் அணியின் வெற்றிக்கு உதவினார். இந்தப் போட்டியில் கருநாடக மாநிலத் துடுப்பாட்ட அணி எட்டு இலக்குகளில் வெற்றி பெற்றது.
# மாயங் அகர்வால்

## சர்வதேசப் போட்டிகள்

### தேர்வுத் துடுப்பாட்டம்

2018 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது .டிசம்பர் 26 மெல்போர்ன் துடுப்பாட்ட அரங்கில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 161 பந்துகளில் 76 ஓட்டங்களை எடுத்து கம்மின்சு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 102 பந்துகளில் 42 ஓட்டங்கள் எடுத்து கம்மின்சு பந்துவீச்சில் ஆட்டமிழந்தார். இந்தப் போட்டியில் இந்திய அணி 137 ஓட்டங்களில் வெற்றி பெற்றது. 2019 ஆம் ஆண்டில் இந்தியத் துடுப்பாட்ட அணி இந்தியாவில் நடைபெற்ற ஐசிசி உலகத் தேர்வுத் துடுப்பாட்ட வாகைத் தொடரில் விளையாடியது .அக்டோபர் 16, ராஞ்சித் துடுப்பாட்ட அரங்கில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 19 பந்துகளில் 10 ஓட்டங்களை எடுத்து ரபடா பந்துவீச்சில் ஆட்டமிழந்தார். இந்தப் போட்டியில் ஓர் ஆட்டப்பகுதி மற்றும் இந்திய அணி 202 ஓட்டங்களில் வெற்றி பெற்றது.
# புரியாத புதிர் (2017 திரைப்படம்)

**புரியாத புதிர்** (*Puriyatha Puthir*) என்பது 2017 ஆம் ஆண்டு வெளிவந்த தமிழ் உளவியல் திகில் திரைப்படம் ஆகும். இதனை ரெபெல் படமனை நிறுவனம் தயாரித்தது. ரஞ்சித் ஜெயக்கொடி இயக்கினார். சாம் சி. எஸ். பின்னணி இசை மற்றும் பாடல்களுக்கான இசையமைத்ததுள்ளார். தினேஷ் கிருஷ்ணன் என்பவர் ஒளிப்பதிவாளராகப் பனிபுரிந்தார். 2013 ஆம் ஆண்டு படப்பிடிப்புத் துவங்கியது. ஆனால் தயாரிப்பு நிறுவனம் படத்தை வெளியிடுவதில் தாமதம் செய்ததால் செப்டம்பர் 1, 2017 இல் தான் படம் வெளியானது.
# புரியாத புதிர் (2017 திரைப்படம்)

## கதைச் சுருக்கம்

ஒரு பெண் மாடியில் நின்றுகொண்டு ஒருவருக்கு செல்லிடத் தொலைபேசியின் மூலம் அழைப்பு விடுத்து மன்னிப்பு கேட்டுவிட்டு அங்கிருந்து குதித்துத் தற்கொலை செய்துகொள்கிறார். கதையின் நாயகனான கதிர் (விஜய் சேதுபதி) ஒரு இசையமைப்பாளர் ஆக வேண்டும் என நினைக்கிறார். மூன்று மாதங்கள் கழித்து, கதிரும் அவருடைய நண்பர்களான வினோத், டீஜே ஆகியோர் குடி மன்றத்தில் உள்ள போது பாலுணர்வுக் கிளர்ச்சி ஏற்படுத்தக்கூடிய நிகழ்படத்தைப் பார்த்துக்கொண்டிருக்கிறார்கள் . இதனைப் பார்ப்பது தவறு எனக் கதிர் எச்சரிக்கை செய்கிறான். ஆனால், அவர்கள் அதனை செவிமடுக்கவில்லை. தனது இசைநிலையத்திற்குச் செல்லும் வழியில் ஒருபேருந்தின் கண்ணாடியில் மீரா என பெண் ஒருவர் பெயர் எழுதுவதைப் பார்த்து இருவரும் ஒருவரை ஒருவர் பார்த்து புன்னகை செய்கிறார்கள். அதே பெண்னை தனது கடையில் பார்க்கிறான். அவள் தனக்கு ஒரு சிவப்பு கின்னரப்பெட்டியை தனது வீட்டிற்கு வந்து விநியோகிக்க வேண்டுமாறு கேட்கிறார். அதனை கதிர் எடுத்துச் செல்ல அவர்கள் இருவரிடையே நட்பு மலர்கிறது. பின் அது காதலாகிறது. ஒரு நாள் இரவுக் கொண்டாட்டத்திற்குப் பிறகு தன்னை யாரோ பின்தொடருவதாக கதிரிடம் தெரிவிக்கிறார். அவரோ அறைக்குச் சென்று அனைத்துக் கதவுகளையும் தாழிட்டு பத்திரமாக இருக்குமாறு கூறுகிறார்.  
வினோத் , தனது முதலாளியின் மனைவியுடன் உல்லாசமாக இருக்கும் நிகழ்படமானது முகநூலில் நுண்மமாக சென்றதனால் அவருடைய வேலை பறிபோனது. மேலும் அலுவலகத்தில் உள்ள சக ஊழியர்களால் அவமானப் படுத்தப்படுகிறார். இதனால் மனமுடைந்தவர் தற்கொலை செய்கிறார்.  
ஒரு நாள் கதிருடைய செல்லிடத் தொலைபேசிக்கு மீராவின் ஆபாச புகைப்படம் ஒன்று வருகிறது. அதனைத் தொடர்ந்து அவருடைய ஆபாச நிகழ்படமும் வருகிறது. கதிர், மீரா இருக்கும் கடையின் உரிமையாளரிடம் சண்டை போடுகிறார். கதிரின் நடவடிக்கை மீராவிற்கு குழப்பத்தை ஏற்படுத்தவே நடந்ததை அவர் அறிகிறார். இதனால் மனமுடைந்து அவரும் தற்கொலைக்கு முயல்கிறார். கதிர் அவரை மருத்துவமனையில் சேர்த்து குணமடையச் செய்கிறார். பின் மீராவை தன்னுடன் வைத்து பாதுகாக்கிறார்.  
மீன்டும் ஒருநாள் கதிருக்கு மீராவின் குளியல் காட்சிகள் வரவே கதிர் அறையின் அனைத்து இடங்களிலும் ஒளிப்படக்கருவியைத் தேடுகிறார். ஆனால் அவருக்கு ஒரு நாட்குறிப்பு கிடைக்கிறது. அதில் அதில் இருந்த குறிப்புகள் மூலம் நடந்ததை அறிகிறார். மீராவும், மிருதுளாவும் நெருங்கிய நண்பர்களாக இருப்பதும் கதிரின் நண்பர்கள் செய்த ஒரு தவறினால் மிருதுளா தற்கொலை செய்தையும் அறிந்துகொள்கிறார். இதில் தனது தவறு எதுவும் இல்லை என்பதை மீராவிடம்தெரியப்படுத்த கதிர் முயல்கிறான். ஆனால் அவளும் மாடியில் இருந்து குதித்து தற்கொலை செய்கிறார். தகவல் தொழில்நுட்ப வசதிகளைத் தவறாகப் பயன்படுத்துவதன் விளைவுகளை இதில் காட்சிப்படுத்திருப்பார்கள்.
# புரியாத புதிர் (2017 திரைப்படம்)

## கதை மாந்தர்கள்

- விஜய் சேதுபதி (கதிர்)
- காயத்ரி (மீரா)
- மஹிமா நம்பியார் (மிதுளா)
- அர்ஜுனன் (டீஜே)
- ரமேஷ் திலக்